
INSPECTORATUL ŞCOLAR JUDEŢEAN ARGEŞ

PALATUL COPIILOR PITEŞTI
Piteşti, JudeţulArgeş, Strada Trivale Nr. 80, cod 110058
Tel/Fax. 0248/219511; Email: pcpitesti@gmail.com

REGULAMENTUL CONCURSULUI REGIONAL
“ARTA, DINCOLO DE TIMP SI SPAȚIU”
ediția a XV-a,2025

Nr. ....... / ....................						Aprobat,                              
Inspector ŞcolarGeneral - IȘJ Argeş
Prof. Dumitru TUDOSOIU



ARGUMENT:
Arta, în complexitatea și diversitatea ei de forme, reprezintă unul dintre cele mai autentice mijloace prin care omul reușește să capteze, să interpreteze și să transmită esența timpurilor pe care le trăiește. De-a lungul istoriei, ea s-a dovedit un martor de încredere al evoluțiilor culturale, sociale și politice, oglindind, totodată, transformările și emoțiile colective ale societăților. Arta este nu doar un refugiu estetic, ci și un instrument de cercetare, o modalitate de analiză a fenomenelor ce ne influențează identitatea și conștiința. 
Pentru tineri, arta este un mijloc de exprimare și un teren de joacă totodată, dar și un cadru excelent de experimentare și de explorare a sinelui. În fața unei lumi tot mai digitalizate, tinerii descoperă noi forme de exprimare, care transcend mijloacele tradiționale și îmbină desenul manual cu tehnologia digitală. De la pictura tradițională și până la grafica digitală și fotografia artistică, arta devine un limbaj universal, un spațiu în care limitele dispar, iar creativitatea nu cunoaște granițe.
Acest proiect își propune să fie o invitație deschisă adresată elevilor de a pătrunde în universul caleidoscopic al artei, explorând tehnici noi și modalități originale de a-și exprima viziunile și aspirațiile. 
Concursul regional ”Arta, dincolo de timp și spațiu”, finalizat printr-o expoziție cuprinzătoare, își propune să ofere elevilor din învățământul secundar o platformă de afirmare, să le stimuleze imaginația și să le dezvolte creativitatea și spiritul competițional. Este o inițiativă menită să aducă recunoaștereși apreciere pentru eforturile creatoare ale tinerilor, să descopere și să cultive o nouă generație de artiști capabili să ne inspire și să ne aducă aminte că arta este un element vital al umanității, o punte între trecut și viitor, un spațiu al libertății inovatoare și al frumosului etern.

	ORGANIZATORI:
Palatul Copiilor Pitești
Inspectoratul Școlar Județean Argeș

	



PERIOADA DERULĂRII PROIECTULUI: noiembrie 2024- iulie 2025
Concursul se desfășoarăîn două etape:
1. etapa județeană – 17 mai  2025 - participare directă (Palatul Copiilor, ora 9)
(preselecție pentru etapa finală)
2. etapa regională – participare indirectă – 31 mai 2025

	SCOP:
Promovarea potențialului artistic al elevilor din învățământul preuniversitar secundar prin intermediul unei competiții ce valorizează efortul creator și exprimarea liberă, abordând domenii diverse - artă plastică, design grafic, desene digitale, fotografie – menite să inspire tinerii și să îi ghideze către cultivarea sensibilității estetice și de interpretare vizuală, schimburi de idei și de experiențe artistice și crearea unei comunități de tinere talente efervescente.

GRUP ŢINTĂ: Elevi talentați și pasionați deartă plastică, design grafic, desene digitale și fotografie, din învățământul preuniversitarsecundar (clasele V-XII),din școli și licee, palate și cluburi ale copiilor din județul Argeș și din țară.

	Categorii de vârstă:
· primar 1; clasele P-II
· primar 2: clasele III-IV
· gimnaziu 1: clasele V-VI
· gimnaziu 2: clasele VII-VIII
· liceu 1:	 clasele IX-X
· liceu 2: clasele XI-XII
	Secțiunile concursului:
a. pictură/grafică
b. graphic design/afișe și desene digitale
c. fotografie




Etapele concursului:

1. etapa județeană- concurs cu participare directă - va avea loc la Palatul Copiilor Piteşti în data de 17 mai 2025, ora 9. În celelalte județe, inspectoratele școlare pot desemna o unitate școlară organizatoare a fazei județene. Comisia județeană de organizare va trimite ulterior către comisia de organizare a etapei regionale toate lucrările care au primit locurile I, II și III la etapa județeană, în vederea jurizării din etapa 2 (finală). În județele în care se înscrie la concurs un singur cadru didactic, acesta poate trimite lucrările direct către comisia regională de jurizare, însoțite de o adeverință eliberată de inspectorul școlar pentru activități extrașcolare. 
Înscrierea la etapa județeană se realizează de către profesorii coordonatori din județul Argeș și din țară prin completarea și trimiterea fișei de înscriere (ANEXA 1) la adresa de email: artadincolodetimpsispatiu@gmail.com – până la data de 15 mai 2025.
Pentru secțiunile a și b, elevii se vor prezenta la proba de concurs la ora și în locul anunțate public de instituția organizatoare a etapei 1 din fiecare județ. Elevii vor avea la ei materialele/ustensilele necesare desfășurării probei, iar pentru secțiunea b pot veni în concurs cu laptopuri sau tablete personale. Timp de lucru: 2 ore.
Pentru secțiunea c, comisiile județene vor primi până la data de 16 mai 2025 toate lucrările înscrise la etapa județeană (fotografii tipărite în format A4, însoțite de fișa de înscriere – ANEXA 1), în vederea jurizării lor.

2. etapa regională (31 mai 2025) - concurs cu participare indirectă - se va finaliza sub formă de expoziţie, al cărei vernisaj va avea loc la Palatul Copiilor Piteşti.
Comisiile județene de organizare vor trimite la Palatul Copiilor Pitești toate lucrările care au primit locurile I, II și III la etapa județeană, însoțite de un tabel centralizator, în format fizic pentru secțiunile a și c, iar pentru secțiunea b – în format electronic (la adresa de email: artadincolodetimpsispatiu@gmail.com).
Lucrările premiate în etapa județeană la secțiunile a și c vor fi expediate până la data de 27 mai 2025 (data poștei) de către organizatorii din țară ai etapei 1 pe adresa: Palatul Copiilor Piteşti, Str. Trivale nr. 80, cod 110058, Pitești, jud. Argeş, cu menţiunea: pentru Concursul Regional “Arta, dincolo de timp şi spaţiu”.
 

METODOLOGIA DE EVALUARE:

1. Criterii de evaluare pentru pictură/grafică
-încadrarea în tema concursului: “Arta, dincolo de timp si spațiu”
-creativitate
-originalitate
-imaginaţie
-varietatea tehnicilor de realizare
-unitatea compoziţională
-expresivitatea liniei, formei, culorii
Compoziţiile plastice vor fi realizate pe tema “Arta, dincolo de timp și spațiu”, pe suport A4/A3, în tehnici de lucru alese de concurenți.
Pe spatele fiecărei lucrări vor fi menționate următoarele detalii:
· titlul lucrării
· numele şi prenumele elevului, unitatea de învățământ, clasa
· numele cadrului didactic îndrumător

2. Criterii de evaluare pentru graphic design/afişe și desene digitale:
-încadrarea în tema concursului: “Arta, dincolo de timp si spațiu”
-concepte şi idei moderne abordate
-originalitate
-varietatea tehnologiilor folosite
-creativitate
-gradul de dificultate
Afişele se vor realiza în formatul ales de concurent – se vor folosidiverse programe și modalități de prelucrare a elementelor utilizate (imagini, text). 
Desenele digitale vor fi realizate într-un editor grafic ales de concurent, pe computer/laptop sau pe tabletă.
Lucrările realizate de elevi vor fi salvate cu numele și prenumele elevului, școala/liceul/palatul/clubul de unde provine acesta, clasa și numele profesorului îndrumător.
Fiecare lucrare va conține în colțul din dreapta jos următoarele detalii:
· titlul lucrării
· numele şi prenumele elevului, unitatea de învățământ, clasa
· numele cadrului didactic îndrumător

3. Criterii de evaluare pentru fotografie:
-încadrarea în tema concursului: “Arta, dincolo de timp si spațiu” 
-originalitate
-creativitate
-gradul de complexitate 
-sensibilitate artistică
-mesajul artistic
-varietatea tehnicilor de realizare
Fotografiile realizate de elevi (genuri: peisaj, portret, instantaneu, natură statică, macrofotografie, fotoreportaj, eseu etc.) vor fi tipărite în format A4, iar pe spate vor avea înscrise numele și prenumele elevului, școala/liceul/palatul/clubul de unde provine acesta, clasa și numele profesorului îndrumător. 
Fotografiile, însoțite de fișa de înscriere, vor fi trimise către organizatorul etapei județene, în vederea jurizării lor. Lucrările copiate/descărcate de pe internet vor fi eliminate din concurs.



CERTIFICARE:
La etapa regională, se vor acorda diplome pentru premiile I, II, III și câte 3 menţiuni (pentru fiecare categorie de vârstă și secțiune), ce nu vor depăși 25-30% din numărul participanților. 
Comisia de evaluare va fi formată din persoane abilitate - profesori de specialitate. 
Informaţii suplimentare la telefon: 0753143181 - prof. Mihaela Badea; 0746066662 - prof. Camelia David; 0740360883 - prof. Mihaela Grigore.

PRECIZĂRI FINALE:
· Nu se percepe taxă de participare.
· Fiecare cadru didactic poate participa cu maximum 2 lucrări/categorie de vârstă/secțiune (maximum 6 lucrări/profesor).
· Lucrările participante nu se restituie.
· Nu se admit contestații.
· Comisiile de organizare județene asigură, la finalul etapei pe județ, realizarea diplomelor pentru elevii premiați în concurs.
· Diplomele etapei regionale vor fi realizate și trimise participanților în perioada iunie-iulie 2025.
· Lucrările premiate vor fi expuse la Palatul Copiilor Piteşti pentru publicul larg, beneficiind de recunoaștere/promovare și în spațiul online. Amenajarea expoziţiei si vernisajul vor avea loc în cursul lunii iunie 2025. 


	DIRECTOR,		
		
Prof. Corina Alina VOICILĂ	
	COORDONATORI  PROIECT,

Prof. Corina Alina VOICILĂ
Prof. Mirela IONESCU JAMBU
Prof. Camelia DAVID
Prof. Mihaela BADEA
Prof. Simona MARINEAȚĂ 
Prof. Mihaela GRIGORE
Prof. Răzvan PĂTRAȘCU     















ANEXA 1 (fișa de înscriere se trimite de către profesorul coordonator la adresa de email artadincolodetimpsispatiu@gmail.com și la organizatorul etapei 1 din fiecare județ)

 

CONCURSUL REGIONAL ”ARTA, DINCOLO DE TIMP ȘI SPAȚIU”
PALATUL COPIILOR PITEȘTI, EDIȚIA a XV-a, MAI 2025
FIȘĂ DE ÎNSCRIERE


Numele şi prenumele cadrului didactic coordonator:
Specialitatea:
Unitatea de învățământ:
Localitatea:
Județul:
Telefon profesor: 
Email profesor:
Adresa de corespondență (pentru primirea diplomelor): 


	Nr.
crt.
	Numele şi prenumele
elevei/ elevului
	Clasa
	Secţiunea
	Titlul lucrării

Profesor coordonator,

